Scutellum (Insekten)

mini|Nich jummers kann een dat lüttje Schild glieks sehn, as hier bi den Grönen Staatskäver
mini|Scutellum un Postscutellum bi Flegen

Dat Scutellum (En annere Form vun dat latiensche scutulum „lüttjen Schild“, Diminutivform vun Scutum „Langschild“) oder Lütt Schild is bi Insekten de Naam vun en Deel vun den Middelafsnitt vun de Thorax (Mesothorax). Düsse lüttje Schild is meist dreeeckig un sunnerlich hart (Sklerose). He höört to dat Notum mit to. Bi Kävers (Coleoptera) un Wandlüse (Heteroptea) is dat Scutellum meist düüdlich uttomaken as en Kiel, de achter dat Halsschild twuschen de Deekflunken inschaven is. Bi de Schild-Wandlüse (Scutelleridae) reckt dat sogor over dat ganze Achterlief hen. Ok bi de Huudflunken (Hymenoptera) is dat Scutellum meist jummers good to sehn, hen un wenn sett sik dat avers ut verschedene Deele tohopen. 

Kategorie:Entomologie
Kategorie:Anatomie (Liddfööt)